ԱՅՈ՛-ն՝ 1991-ի անկախության հանրաքվեի պատկերանիշով. նոր «հեղինակին» մեղադրում են գրագողության մեջ. (upd.) — Շեշտ.am (shesht.am)
ԱՅՈ՛-ն՝ 1991-ի անկախության հանրաքվեի պատկերանիշով. նոր «հեղինակին» մեղադրում են գրագողության մեջ. (upd.)
Հայտարարված մրցությում հաղթող է ճանաչվել Garoon Agency ընկերությունը՝ ներկայացնելով այն պատկերանիշը, որը հրապարակված է եղել «Երեկոյան Երևան» թերթի՝ դեռևս 1991թ. սեպտեմբերյան համարներում:
# Garoon Agency
# ԱՅՈ՛
# Գրագողություն
Այո, «Երեկոյան Երևան», 1991թ. / ©media.am
Սահմանադրական փոփոխությունների հանրաքվեի «Այո» կողմը մրցույթ էր հայտարարել՝ պատկերանիշի (լոգոյի) դիզայնի համար՝ խոստանալով դրամական պարգևներ շնորհել առաջին երեք հորիզոնականները զբաղեցրած առաջարկների համար: Հաղթող է ճանաչվել Garoon Agency-ն՝ այս տարբերակով.
«Այո՛»-ի դրամահավաք-երեկո / © Հրապարակ
Ընկերությունն այս առաջարկի համար 3 մլն դրամ է ստացել, սակայն պարզվել է, որ այն իրականում նորույթ չէ. նույն պատկերանիշը կիրառվել է ավելի վաղ՝ «Երեկոյան Երևան» թերթի 1991թ. սեպտեմբերի 23-ի համարում։
«Երեկոյան Երևան» թերթի 1991թ. սեպտեմբերի 18-ի համարում / ©media.am
«Երեկայոն Երևանի» 1991թ. սեպտեմբերի 23-ի համարում / ©media.am
Համացանցի հայկական տիրույթում բուռն քննարկվում է այն հարցը, թե ինչպես են համընկել 1991թ.-ի և 2020-ի հանրաքվեների «Այո՛»-ի պատկերանիշերը: Շատերը սա համարում են գրագողություն՝ նշելով, որ հաղթող ընկերությունն իրականում խախտել է հեղինակային իրավունքը և հայտնի պատկերանիշն իր անունից ներկայացրել:
Առանձնացնում ենք այս կապակցությամբ սոցցանցային քննարկումներն ու հայտարարությունները.
Опубликовано Tigran Avinyan Среда, 26 февраля 2020 г.
Բնօրինակը տպագրվել է «Երեկոյան Երեւան»-ի 1991թ.-ի, սեպտեմբերի 23-ի համարում: Իսկ մինչեւ մրցանակ տալը, լավ կլիներ…
Опубликовано Артуром Хайрапетяном Среда, 26 февраля 2020 г.
Օգտատերերը հիմնականում քննադատել են, որ հնարավոր «գրագողությամբ» մեծ գումար են վաստակել այն դեպքում, երբ բազմաթիվ դիզայներներ իրենց աշխատանքն էին ներկայացրել:
Լայֆհաք. Ինչպես ստեղծել 3 միլիոն դրամանոց լոգո1.Հին թերթում գտնել նկար2.Photoshop-ի Magic Wand-ով նշել ԱՅՈ՛ բառը3.Սեղմել ctrl+x4.Նոր ֆայլի մեջ սեղմել ctrl+v5.Սեղմել Ctrl+t ու պտտել նկարը6.Layer-ի վրա կիրառել color overlay էֆեկտԵթե կռիսականը խոդեք, կարող եք ամեն մի գույնի (color overlay) համար լրացուցիչ 1 միլիոն ուզել
Опубликовано Armen Mkrtchyan Среда, 26 февраля 2020 г.
«Լոգո ենք գողացել, լոգո, լոգո»- Մենք ենք, մեր տառերը 🙂
Опубликовано Hakob Badalyan Среда, 26 февраля 2020 г.
Քաղաքացիական կուսակցության հանրային կապերը համակարգող Վահագն Ալեքսանյանը նշել է, որ համացանցից են տեղեկացել նկարի մասին:
Պատկերանիշի «կրկնության մասին» / ©Factor TV
Ալեքսանյանը խոստացել է քննարկման արդյունքում կայացված որոշման մասին հայտնել:
UPD. 3 միլիոն դրամը որոշվեց հատկացնել «Երեկոյան Երևան» թերթի 1991թ․-ի խմբագիր Նիկոլայ Ենգիբարյանին, գծանկարիչներ Ցոլակ Կանթեղ Ղանդիլյանին և Նարոյան Ստեփանի իրավահաջորդին՝ յուրաքանչյուրին՝ 1-ական միլիոն դրամ։
Դե ինչ, ընկերներ, «Այո»-ի բրենդինգի մրցույթի առաջին հորիզոնականի համար նախատեսված 3 միլիոն դրամ գումարը կբաշխվի…
Опубликовано Vahagn Aleksanyan Среда, 26 февраля 2020 г.
Օգտատերերը սա համարում են արդար որոշում: